ตามหัวเรื่องเลยครับ มีจุดวงกลมแดงขนาดเท่าเล็บนิ้วโป้งได้ครับ ผมเป็นมานานมากแล้วครับ10กว่าปีได้ ตอนนี้อายุ23ปีครับ จุดวงกลมแดงนั้นไม่มีอาการอะไรเลย แต่ลูบมันจะนูนๆ คือ 1 อยากทราบว่าอันตรายไหมครับ กังวลว่ามันจะกลายเป็นอย่างอื่น เพราะมันเป็นมานานมากแล้ว ขอบครับ ปล.ถ้ามีรูปประกอบคงดี
สวัสดีค่ะ อาการมีจุดวงกลมแดงขนาดเท่าเล็บนิ้วโป้งดังกล่าวมานั้น ไม่แน่ใจว่าเป็นที่ตำแหน่งใด แต่หากเป็นตรงผิวหนังธรรมดา เป็นมา 10 ปี ไม่มีอาการ ไม่เปลี่ยนแปลงอะไรนั้น อาจจะเกิดจาก ปานแดง ไฝแต่กำเนิด สาเหตุอื่นที่เป็นได้น้อยกว่าเช่นผื่นผิวหนังอักเสบ แต่มักจะแดงคัน ลุกลามได้ถ้าไม่ได้รักษา หรืออาจเป็นจากเนื้องอกที่ผิวหนังแต่มักเป็นตุ่มนูนที่ใหญ่ขึ้น โตช้าๆได้ หรือเป็นภาวะเส้นเลือดอักเสบ แต่ก็ไม่น่าเป็นเรื้อรังมาเป็น 10 ปี โดยไม่เปลี่ยนแปลงดังกล่าวมาในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอก รักษาความสะอาดที่ผิวหนังให้ดี และสังเกตอาการ ถ้าจุดดังกล่าวโตเร็ว เริ่มกดเจ็บ นูนชัดเจน มีสารคัดหลั่งผิดปกติไหลออกมา ควรไปพบแพทย์ แต่หากไม่ได้เปลี่ยนแปลง แต่เป็นมานาน ไม่หายไป มีความกังวลใจว่าเกิดจากอะไร ก็ควรไปพบแพทย์เพื่อตรวจเพิ่มเติม